Пасля вайны лёс падараваў вёскам сорак тры гады мірнага і адносна спакойнага жыцця і росквіту. У 1954 годзе калгасу “Сталінскі шлях”, па вядомым прычынам, не знайшлося месца, таму ён увайшоў у склад калгаса “Ленінскі шлях”. На тэрыторыі анклава размяшчалася 4-я комплексная брыгада гэтага калгаса, пра якую былыя гаспадары анклава ўзгадваюць і сёння. І сапраўды ёсць што ўзгадаць - 300 гектараў пашань і сенакосаў, ферма на 300 галоў (не, ну, у іншых крыніцах фігурае колькасць і ў 600 галоў, як вы здагадаліся)… Надоі тут былі адны з самых высокіх у раёне. Рэшткі фермы, разам з рэшткамі воданапорнай вежы, можна яшчэ і сёння агледзіць у Санькаве.